# 2020 m. rugpjūčio mėn. Lietuvoje bulvių ir daržovių buvo supirkta mažiau, tačiau obuolių – daugiau

**Bulvių,** skirtų šviežias vartoti, iš Lietuvos augintojų didmeninės ir mažmeninės prekybos ir kitose įmonėse 2020 m. rugpjūčio mėn., palyginti su 2019 m. atitinkamu laikotarpiu, supirkta 11,93 proc. mažiau, t. y. 3 599,052 t. Perdirbti skirtų bulvių supirkta 38,45 proc. mažiau – 435,933 t.

**Daržovių,** skirtų vartoti šviežias, 2020 m. rugpjūčio mėn., palyginti su 2019 m. rugpjūčio mėn., supirkta 5,28 proc. mažiau, t. y. 4 863,593 t. **Lapkotinių salierų** supirkimas sumažėjo2,2 karto (iki 15,546 t), **cukinijų** – 42,55 proc. (iki 52,408 t), **pomidorų** – 36,35 proc. (iki 561,590 t), **porų** – 33,83 proc. (iki 21,582 t), **burokėlių –** 29,71 proc. (iki 137,870 t), **svogūnų –** 27,41 proc. (iki 496,433 t), **morkų** – 11,82 proc. (iki 768,612 t). Tačiau **baltagūžių kopūstų** buvo supirkta 24,59 proc. daugiau (1 220,533 t), **raudongūžių kopūstų** – 17,20 proc. daugiau (19,470 t), **agurkų** – 16,13 proc. daugiau (1 299,989 t). Lauko daržovių derlius šiemet prasidėjo vėliau, todėl jų supirkimas buvo mažesnis.

Nagrinėjamu laikotarpiu daugelio **žalumyninių daržovių** supirkimas padidėjo: **lapinių petražolių** – 50,81 proc. (iki 9,073 t), **salotų** – 18,45 proc. (iki 165,092 t), **svogūnų laiškų** – 14,09 proc. (iki 32,784 t), **krapų** – 3,87 proc. (iki 14,599 t). Tik **špinatų** buvo supirkta 14,26 proc. mažiau (9,712 t).

**Pievagrybių**, skirtų vartoti šviežius, 2020 m. rugpjūčio mėn., palyginti su 2019 m. atitinkamu laikotarpiu, supirkta 20,02 proc. mažiau (129,317 t).

Prasidėjus **obuolių** derliui, kuris šiemet prognozuojamas didesnis nei prieš metus, jų buvo supirkta 2,68 karto daugiau (195,741 t). **Braškių** supirkimas šiemet buvo 45,46 proc. didesnis ir sudarė 80,873 t.

Perdirbimo įmonėse 2020 m. rugpjūčio mėn., palyginti su 2019 m. rugpjūčio mėn., **daržovių** supirkimas sumažėjo 12,98 proc. (iki 1 935,669 t). **Kitų daržovių (agurkų, salotų, krapų, lapkotinių salierų ir kt.)** supirkimas sumažėjo 6,48 karto (iki 45,072 t), **burokėlių** – 5,03 proc. (iki 1 749,462 t). Tačiau **svogūnų** buvo supirkta 3,02 karto daugiau (37,887 t), **baltagūžių kopūstų** – 2,43 karto daugiau (34,514 t), **morkų** – 8,61 proc. daugiau (68,734 t).

**Obuolių ir uogų**, skirtų perdirbti, supirkimas sumažėjo 19,30 proc. (iki 1 878,689 t), nes šiemet vėliau prasidėjo obuolių supirkimas perdirbimui.

Šaltinis: ŽŪIKVC (LŽŪMPRIS)